Тваё імя

«Тваё імя» (, Кімі але на ва.) — поўнамэтражны анімэ-фільм Макота Сінкая. Анімацыяй займалася студыя CoMix Wave Films, дыстрыбутарам фільма выступіла кампанія Toho. Над дызайнам персанажаў працаваў Масаёсі Танака, а кампазітарам з’яўляецца Ёдзіра Нода (гурт RADWIMPS). Прэм’ера адбылася на Anime Expo 2016 у Лос-Анджэлесе (Каліфорнія) 3 ліпеня 2016 года, прэм’ера ў Японіі адбылася 26 жніўня 2016 года. Раман-навелізацыя, таксама напісаны Сінкаем, быў выпушчаны 18 чэрвеня 2016 года. На Anime Expo 2016 было абвешчана, што фільм быў ліцэнзаваны амерыканскай кампаніяй Funimation. Анімэ ўвайшло ў дзясятку найлепшых фільмаў 2016 года па версіі BBC, а «Свет фантастыкі» назваў яго найлепшым анімэ-фільмам дзесяцігоддзя.

 Сюжэт 
Пачынаецца фільм азнаямленнем з галоўнымі персанажамі — Такі Тацібанай і Міцухай Міямідзу; прачнуўшыся, яны адчуваюць пачуццё страты чагосьці важнага для іх. Далей фільм пачынае апавяданне пра жыццё Міцухі, старшакласніцы, якая жыве ў сельскай мясцовасці правінцыі Хіда. Яна прачынаецца з дзіўным адчуваннем, а ў школе сябры паведамляюць ёй, што напярэдадні дзяўчына паводзіла сябе вельмі дзіўна. Аднак Міцуха не можа нічога ўспомніць. Па вяртанні дадому, з’яўляючыся міко храма Міямідзу, яна з сястрой ўдзельнічае ў рытуале падрыхтоўкі . Пасля заканчэння рытуалу Міцуха зрываецца і крычыць пра нянавісць да свайго роднага горада і свайго жыцця, марачы хоць бы пасля перараджэння нарадзіцца прыгожым хлопцам, які жыве ў Токіа. На наступную раніцу Міцуха прачынаецца ў целе старшакласніка Тацібаны, які жыве ў цэнтры Токіа, не ведаючы, як і чаму гэта адбылося.

Неўзабаве Такі і Міцуха разумеюць, што яны абодва перасяляюцца ў целы адзін аднаго падчас сну, але прычына гэтага застаецца для іх загадкай. Праз некаторы час яны пачынаюць лічыць жыццё ў чужым целе вясёлым і цікавым, усталёўваючы правілы паводзін і дамаўляючыся не ўмешвацца ў асабістае жыццё, пакідаючы запіскі і нататкі аб днях, праведзеных у целах адзін аднаго. Але, нягледзячы на дамоўленасць, Міцуха дапамагае Такі стаць бліжэй з яго калегам Мікі Окудэрай, і ўрэшце ад яго імя прызначае ёй спатканне. Падчас спаткання Мікі заўважае, што характар Такі вельмі змяніўся за апошні час і прычынай гэтаму з’яўляецца хутчэй за ўсё дзяўчына, якую ён кахае па-сапраўднаму. Бачачы, што сэрца хлопца ёй не належыць, яна вяртаецца дадому, пакідаючы Такі сам-насам са сваімі думкамі. Пасля разважанняў Такі спрабуе звязацца з Міцухай па тэлефоне, але аказваецца, што яе нумара не існуе, а перасяленні душ па нейкай прычыне спыніліся. Пасля доўгіх роздумаў ён разумее, што Міцуха займае асаблівае месца ў яго жыцці і вырашае паразмаўляць з ёй асабіста, адправіўшыся ў яе родны горад.

Не ведаючы ні назвы горада, ні яго дакладнага размяшчэння, ён спадзяецца выключна на свае эскізы, якія маляваў па ўспамінах тых пейзажаў, і спрабуе знайсці туды дарогу. У кампаніі сваіх сяброў, Цукасы Фуджы і Мікі Окудэры, ён падарожнічае па іншых частках Японіі, дарэмна спрабуючы адшукаць гэты гарадок. І аднойчы ў прыдарожным рэстаранчыку горада Хіда афіцыянтка пазнае пейзаж на малюнку. Уладальнік рэстаранчыка, ураджэнец таго самага гарадка, адвозіць іх да гіганцкага ударнага кратару і распавядае, што тры гады таму на гэтым самым месцы камета разбурыла горад пад назвай Ітаморы, забіўшы адну трэць насельніцтва. Такі праглядае спіс імёнаў людзей, якія загінулі ад катастрофы, і знаходзіць імя Міцухі і абодвух яе сяброў — Кацухіка Тэсігавары і Саякі Наторы.

Ужо не разумеючы, што ёсць рэчаіснасць, а што — не, ён спрабуе знайсці любую інфармацыю пра здарэнне ў імкненні разабрацца ў тым, што адбываецца. Усе запісы Міцухі ў яго тэлефоне таямнічым чынам зніклі, і апошняй прывіднай надзеяй Такі застаецца толькі падземны храм у гарах з яго ўспамінаў, у які бабуля Міцухі вадзіла сясцёр, каб паднесці куцікамісакэ ў дар багам. З дапамогай уладальніка рэстаранчыка, хлопцу шчасціць знайсці туды шлях. Зразумеўшы, што часовыя рамкі яго і Міцухі раней былі сінхранізаваныя, ён просіць дапамогі ў бога храма па імі  і выпівае сакэ, зробленае Міцухай, у надзеі аднавіць сувязь з яе целам перад ударам абломка каметы. Зноў апынуўшыся ў целе дзяўчыны, Такі распавядае сябрам пра катастрофу і заручаецца іх дапамогай у спробе эвакуіраваць горад. Сам жа ён адпраўляецца ў храм, каб знайсці Міцуху.

Яе дух абуджаецца ў целе Такі, і яна накіроўваецца да вяршыні гары, куды ідзе і Такі ў целе Міцухі, аднак яны могуць толькі адчуваць адзін аднаго. Але толькі ў той кароткі момант, калі сонца садзіцца і надыходзіць.змярканне, яны вяртаюцца ў свае целы і цяпер, стоячы там, здольныя бачыць адзін аднаго. Нягледзячы на радасць сустрэчы, Такі папярэджвае Міцуху аб хуткай катастрофе і кажа, што трэба пераканаць яе бацьку эвакуяваць насельніцтва. Таксама яны вырашаюць напісаць свае імёны на руках, каб не забыцца адзін пра аднаго і аб іх абмене целамі. Але перш, чым яны паспяваюць скончыць, іх ўз’яднанне абрываецца, сонца цалкам садзіцца, і яны вяртаюцца кожны ў свой час. Нягледзячы на тое, што героі адчайна спрабуюць успомніць імёны адзін аднаго, у іх нічога не выходзіць.

Пасля падзення каметы прайшло восем доўгіх гадоў. І хоць горад Ітаморы разбураны, большасці яго жыхароў удалося выратавацца дзякуючы «вучэнням грамадзянскай абароны», якія праводзіліся ў мястэчку (паводле афіцыйнай версіі ўладаў). І вось аднойчы Міцуха, цяпер якая жыве ў велізарным Токіа, сустракае дзесьці на лесвіцы Такі, якога працягваюць раздзіраць няясныя вобразы мінулага. Аднак ніткі лёсу і часу працягваюць моцна звязваць хлопца і дзяўчыну, і героям хапае аднаго мімалётнага погляду, каб задаць адзін аднаму адзінае пытанне: «Як тваё імя?».

 Персанажы 
 — старшакласніца-міко з правінцыйнага мястэчка, закінутага ў гарах. Вельмі ўстойлівы і рашучы чалавек. Яе бацька — мясцовы мэр, які пакінуў храм і сям’ю пасля смерці жонкі, так што жыве яна з малодшай сястрой, навучэнкай у пачатковай школе, і бабуляй. Стаміўшыся ад правінцыі, дзяўчына марыць жыць у Токіа.

 — старшакласнік, які жыве ў цэнтры Токіа. У вольны час сустракаеццца з сябрамі і працуе на паўстаўкі ў італьянскім рэстаранчыку, каб забяспечваць сваё жыццё. Цікавіцца архітэктурай і іншымі прыгожымі мастацтвамі. Знясілены тэмпам вялікага горада, Такі марыць аб бесклапотным жыцці дзе-небудзь у гарах.

 — студэнтка ўніверсітэта, працуе ў тым жа рэстаране, што і Такі.

 — малодшая сястра Міцухі.

 — галава сям’і і храма, бабуля Міцухі і Ёцухі.

 — сябар Міцухі, з’яўляецца экспертам у тэхніцы і розных механізмах.

 — сяброўка Міцухі, наведвае клуб радыёаматараў.

 і  — школьныя свябры Такі.

 — бацька Міцухі і Ёцухі, мэр горада Ітаморы.

 — настаўнік японскай літаратуры Міцухі, Кацухіка і Саякі. Таксама — галоўная гераіня фільма «Сад прыгожых слоў».

 Музыка 
Для фільма RADWIMPS склалі больш за 22 трэкаў, а таксама тэматычныя песні:

 ,
 ,
 ,
 .

 Пракат 
Фільм меў вялікі камерцыйны поспех, асабліва ў Японіі. Да 17 снежня фільм сабраў у сусветным пракаце 275 899 756 $, узначаліўшы тым самым спіс самых касавых анімэ-фільмаў і абагнаў у ім мультфільм «Панесеныя прывідамі» (2001). Выніковыя зборы фільма склалі $358 млн. Саступіў лідарства па зборах фільму, які выйшаў у 2020 годзе . Ліцэнзію на «Тваё імя» ў Расіі, Беларусі, Казахстане і Украіне набыла кампанія «Истари комикс», прэм’ера адбылася 7 верасня 2017 года.

 Узнагароды і намінацыі 

 2016 — удзел у конкурснай праграме Лонданскага кінафестывалю.
 2016 — прыз Каталонскага кінафестывалю ў Сіджэсе за найлепшы анімацыйны фільм.
 2017 — тры прэміі Японскай кінаакадэміі: найлепшы сцэнар (Макота Сінкай), найлепшая музыка (RADWIMPS), самы папулярны фільм. Акрамя таго, стужка атрымала дзве намінацыі: найлепшы анімацыйны фільм, найлепшы рэжысёр (Макота Сінкай).
 2017 — спецыяльная прэмія «Блакітная стужка».
 2017 — прэмія «Майніці» за найлепшы анімацыйны фільм.
 2017 — тры прэміі Seiyu Awards: найлепшы акцёр (Рунасуке Камікі), найлепшая актрыса (Монэ Камісірайсі), найлепшая сумесная праца.
 2017 — дзве намінацыі на прэмію «Эні» за найлепшы незалежны анімацыйны фільм і за найлепшую рэжысуру поўнаметражнага анімацыйнага фільма (Макота Сінкай).
 2017 — намінацыя на Азіяцкую кінапрэмію за найлепшы сцэнарый (Макота Сінкай).
 2017 — намінацыя на прэмію Аўстралійскай кінаакадэміі за найлепшы азіяцкі фільм.
 2017 — намінацыя на прэмію «Спадарожнік» за найлепшы анімацыйны фільм .
 2018 — намінацыя на прэмію «Сатурн» за найлепшы анімацыйны фільм .

 Амерыканскі фільм 
27 верасня 2017 года Дж. Дж. Абрамс і сцэнарыст Эрык Хайсерер абвясцілі, што яны будуць працаваць над амерыканскай адаптацыяй «Твайго імя». Дыстрыбутарам выступіць кампанія Paramount Pictures, вытворчасцю зоймецца Bad Robot Productions. Здымкай фільма павінен быў заняцца Марк Уэб, аднак у верасні 2020 года абавязкі рэжысёра і сцэнарыста ўзяў на сябе Лі Айзек Чун.

 Спасылкі 
 Афіцыйны сайт анімэ
 Старонка анімэ на сайце «Истари комикс»
 Раман «Тваё імя» у энцыклапедыі сайта Anime News Network

Катэгорыя:Поўнаметражныя анімацыйныя фільмы